Document ID: /roh_data/filtered/fineweb-2-filterrobots_roh.jsonl.gz/32693

Las autoritads svizras online
Tuttina da tge naziunalitad che Vus essas: Sche Vus abitais u lavurais en Svizra, stuais Vus avair in'assicuranza da malsauns. Er persunas che lavuran durant main che 3 mais en Svizra, ston far in'assicuranza obligatorica da malsauns. Ultra da quai vala l'obligaziun d'avair in'assicuranza per persunas che vegnan d'in stadi da la UE/AECL a lavurar en Svizra, senza ch'ellas abitan en Svizra. Cunfinaris percunter – pia persunas, che abitan en in pajais vischin e che lavuran en Svizra – pon tscherner: Els pon s'assicurar en Svizra u a lur lieu da domicil.
Suenter esser immigrà en Svizra, avais Vus temp 3 mais d'As assicurar tar ina cassa da malsauns. Vus pudais tscherner libramain entaifer las cassas da malsauns permessas. Ils posts communals u chantunals cumpetents surveglian l'obligaziun d'avair in'assicuranza (els As dumondan d'inoltrar ina copia da la polissa u da la carta d'assicuranza) ed approveschan eventualas excepziuns.
Excepziuns da questas reglas datti, malgrà il domicil en Svizra, en ils suandants cas: